I Frankrig er 499 mennesker døde i løbet af det seneste døgn efter at være blevet smittet med coronavirus. Det skriver nyhedsbureauet Reuters tirsdag aften. Dermed er det samlede antal coronadødsfald i Frankrig oppe på 3523. Antallet af bekræftede smittetilfælde er steget med over 7500 til i alt 52.128. Af dem har 5565 mennesker brug for respirator, hvilket er en stigning på omkring 460 i forhold til et døgn tidligere.